Diari Oficial de la Generalitat Valenciana


Sumari del DOGV 5029, del 16-06-2005 (2005/6943)

ORDE de la Conselleria d'Agricultura, Pesca i Alimentació, per la qual es modifica la dotació pressupostària i el termini de sol·licitud d'ajudes a la reestructuració de la vinya a què es referix l'Orde de 7 d'abril de 2005, de la Conselleria d'Agricultura Pesca i Alimentació, per a la campanya 2004/2005.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/6943


Data del document
:   14-06-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * ajuda a l'agricultura
    * vinya
    * explotació agrària

ORDE de14 de juny de la Conselleria d'Agricultura, Pesca i Alimentació, per la qual es modifica la dotació pressupostària i el termini de sol·licitud d'ajudes a la reestructuració de la vinya a què es referix l'Orde de 7 d'abril de 2005, de la Conselleria d'Agricultura Pesca i Alimentació, per a la campanya 2004/2005. [2005/X6943]
  
L'Orde de 20 de setembre de 2000, de la Conselleria d'Agricultura, Pesca i Alimentació, per la qual es dicten normes per a l'aplicació a la Comunitat Valenciana del règim d'ajudes per a la reestructuració i reconversió de vinyes, modificada per l'Orde de 29 de març de 2005, establix en la disposició addicional segona que en cas d'existir assignacions complementàries podrà establir-se, mitjançant una orde de la Conselleria d'Agricultura, Pesca i Alimentació, un nou termini de sol·licitud.
  
S'ha realitzat la redistribució dels fons de reestructuració i reconversió de vinya per a la campanya 2004/2005, i l'assignació definitiva a la Comunitat Valenciana per a la present campanya a què es referix l'Orde de 7 d'abril de 2005 ha estat ampliada a 7.606.125,15 euros, per la qual cosa s'establix un nou termini de presentació de sol·licituds.
  
Per tot això que s'ha exposat, a proposta del director general de Producció i Comercialització Agrària i fent ús de les atribucions conferides per l'article 35 de la Llei de Govern Valencià,
  
ORDENE
  
Article únic
  
L'assignació financera de la Unió Europea a què es referix l'Orde de 7 d'abril de 2005, de la Conselleria d'Agricultura, Pesca i Alimentació, per la qual es destinen fons de la Generalitat Valenciana per a l'ampliació de l'ajuda comunitària a la reestructuració de la vinya en la campanya 2004/2005, queda ampliada a 7.606.125,15 euros, línia T4731000 del programa 714.50 del pressupost de la Generalitat Valenciana de 2005.
  
El termini de sol·licitud a què es referix la disposició addicional segona de l'Orde de 20 de setembre de 2000 s'amplia fins al 20 de juny de 2005.
  
DISPOSICIÓ FINAL
  
Esta orde entrarà en vigor el mateix dia de la seua publicació en el Diari Oficial de la Generalitat Valenciana.
  
València, 14 de juny de 2005
  
El conseller d'Agricultura, Pesca i Alimentació,